stanford-oval/wikipedia huggingface dataset:
רובר (חברה)
חברת "רובר"

מכוניות רובר.
אופניים (עד 1925).
אופנועים (עד 1925).
לנד רובר – רכבי שטח  (לשעבר בבעלות החברה).
חברת בת: "Alvis Car and Engineering Company" (אנ') (בין השנים 1965–1967).
מדגמי "רובר (בין השנים 1904–1967)

"Rover 8" (יוצר בין השנים 1904–1912).
"רובר 6" (יוצר בין השנים 1905–1912).
"Rover 10/12" (יוצר בין השנים 1906–1970).
"Rover 16" (יוצר בין השנים 1906–1910).
"Rover 20" (יוצר בין השנים 1906–1910).
"Rover 12" (2 צילינדרים) (יוצר בין השנים 1906–1907).
"Rover 15" (יוצר בין השנים 1908–1911).
"Rover 12 sleeve-valve" (יוצר בין השנים 1910–1912).
"Rover 18" (יוצר בין השנים 1912–1913).
"Rover 12 Clegg" (יוצר בין השנים 1912–1923).
"Rover 8" (יוצר בין השנים 1919–1925).
"Rover 6/21" (יוצר בין השנים 1922–1923).
"Rover 9/20" (יוצר בין השנים 1924–1927).
"Rover 14/45" (יוצר בין השנים 1925–1927).
"Rover 16/50" (יוצר בין השנים 1926–1929).
"Rover Light Six" (יוצר בין השנים 1929–1930).
"Rover Light Twenty" (יוצר בין השנים 1930–1931).
"Rover 10" (יוצר בין השנים 1927–1947).
"Rover 2-Litre" (יוצר בין השנים 1927–1932).
"Rover Meteor 16HP/20HP" (יוצר בין השנים 1932–1934).
"Rover Speed 20" (יוצר בין השנים 1931–1940).
"Rover Pilot/Speed Pilot" (יוצר בין השנים 1932–1933).
"Rover Scarab" (יוצר בין השנים 1932–1933).
"Rover 12" (יוצר בין השנים 1934–1947).
"Rover 14/Speed 14" (יוצר בין השנים 1934–1947).
"Rover 16" (יוצר בין השנים 1937–1947).
"Rover 12 Sports Tourer" (יוצר בין השנים 1947–1948).
"(Land Rover (I/II/III" (יוצר בין השנים 1948–1978).
"רובר P3 (60/75)" (יוצר בין השנים 1948–1949).
"Rover P4 (60/75/80/90/95/100/105/110)" (יוצר בין השנים 1949–1964).
"רובר P5" (דגמים: 3-Litre/3.5-Litre) (יוצר בין השנים 1958–1963).
"רובר SD1" (יוצר בין השנים 1976–1986).
"Rover P6 (2000/2200/3500)" (יוצר בין השנים 1963–1976).
מדגמי "רובר (בין השנים 1904–1967) > מדגמי "רובר" בשנות ה-90

רובר 200 קופה
מדגמי "רובר (בין השנים 1904–1967) > מכוניות טורבינה המונעות על ידי טורבינת גז

רובר JET1 (יוצרה בין השנים 1949–1950).
רובר BRM (יוצרה בין השנים 1962–1965).
גלריית תמונות (מאופני, אופנועי ומכוניות "רובר")

אופניים תוצרת "רובר", שנת 1895
פרסומת "רובר" לאופניים (1890)
אופניים תוצרת "רובר", שנת 1892
אופנוע תוצרת "רובר" דגם "3-speed", שנת 1912
אופנוע תוצרת "רובר", שנת 1916
רובר 8
רובר 12
לנד רובר סדרה ראשונה, שנת 1948
"רובר P5B" קופה, שנת 1968
"רובר P6", מנוע 3.5 ליטר
"רובר P6", מנוע 2.2 ליטר
רובר "Qunitet"
רובר 3500, שנת 1970
רובר 200
רובר 600
ראו גם

לנד רובר
הערות שוליים

↑  חברת "The Rover Company Limited" data.companieshouse.gov.uk/doc/company
↑  De Cet, Mirco (2005). Quentin Daniel, ed. The Complete Encyclopedia of Classic Motorcycles. Rebo International. ISBN 978-90-366-1497-9
↑  "רובר" איך הכל התחיל? Phillips, Kevin. "Rover – How it all began". Retrieved 6 February 2009.
↑  אופנועי "רובר" - היסטוריה cybermotorcycle.com/euro/brands/rover
↑  "רובר" britannica.com/topic/Rover-Company-Ltd
↑  קבוצת טאטא קונה את השוק הבריטי... autoblog.com/2008/03/28/package-deal-tata-buys-5-british-marques-for-the-price-of-2
↑  יצרנית הרכב "Jaguar Land Rover"  jaguarlandrover.com
| --- | --- |
בקרת זהויות :  GND: 1087393361  LCCN: n2005062293  MusicBrainz: 1bfa0975-418d-4c64-9d77-a23be06c2aa1  VIAF: 143249088   WorldCat (עם VIAF): 143249088
מכבי כפר כנא

מכבי כפר כנא (מוכרת גם כמועדון ספורט צעירי כפר כנא) היא קבוצת כדורגל מהישוב כפר כנא, ששיחקה בשיאה בליגה הלאומית. הקבוצה התפרקה בתום עונת 2013/2014 והוקמה מחדש בעונת 2014/2015 בליגה ג' מחוז גליל תחתון, תחת השם מועדון ספורט צעירי כפר כנא.
הקבוצה עורכת את משחקיה הביתיים ב"אצטדיון על שם עזמי נסאר בכפר כנא, המכיל 2,500 מקומות.
היסטוריה

הקבוצה נוסדה בשנת 1971 בליגה ד' על ידי פייסל חטיב, קבלן מהכפר, שלאורך השנים תפקד במועדון כשחקן, מאמן, נהג, מנהל, ויושב ראש. המועדון שיחק בעבר בליגה השנייה בשנות התשעים בתקופה שהליגה הארצית הייתה הליגה השנייה. לאחר השינוי במבנה הליגות הצליחה הקבוצה להעפיל לליגה לאומית בשנת 2001, שם שיחקה הקבוצה במשך שנתיים, שבסופן נשרה חזרה לליגה הארצית. בשנת 2009 סיימה הקבוצה במקום השמיני, והתמודדה בפלייאוף מול עירוני רמת השרון, בו ניצחון היה מעלה את הקבוצה לליגה הלאומית, אך הקבוצה הפסידה פעמיים בתוצאות: 2–1 ו 0–1, ועל כן נשרה הקבוצה לליגה א', שחזרה להיות הליגה השלישית. (באותה שנה חל שינוי במבנה הליגות, שכלל את ביטול הליגה הארצית).
ההישגים הבולטים של הקבוצה היו העפלה לרבע גמר גביע המדינה, וזכייה בגביע הטוטו לליגה השלישית בעונת 2000/2001, לאחר שניצחה את מכבי אשקלון בתוצאה 0–2 במשחק הגמר שנערך באצטדיון העירוני בבת ים ב־7 בנובמבר 2000.
מכבי כפר כנא שמשה כדוגמה וסמל לדו קיום בין הערבים ליהודים, ובשנת 1996 הפכה לקבוצה הראשונה בתולדות המדינה שחצתה את הגבול עם ירדן ונסעה לשחק שם. בירדן קיימה הקבוצה שרשרת של משחקים, כאשר שיחקה נגד אלופת ירדן (אלויחדאת), כאשר לא פחות מארבעה שחקנים יהודים נמצאים בסגל של כפר-כנא והם: פביאן גרימברג, משה נחמני, אבי ליברטי וצבי מנשקו, ודניאל בריילובסקי שאימן את מכבי חיפה בעבר.
בסיום עונת המשחקים 2013/2014 התפרקה הקבוצה עקב חובות כבדים, ובתחילת עונת 2014/2015 הוקמה מחדש תחת השם "מועדון ספורט צעירי כפר כנא" בליגה ג' מחוז גליל תחתון.
בסיום עונת המשחקים 2014/15 העפילה הקבוצה לליגה ב'.
בסיום עונת המשחקים 2015/16 העפילה הקבוצה לליגה א'
בסיום עונת המשחקים 2016/17 נשרה הקבוצה לליגה ב' לאחר שסימה במקום האחרון באותה שנה.
בסיום עונת המשחקים 2020/2021 העפילה הקבוצה לליגה א'.
תארים והישגים

גביע הטוטו לליגה השלישית :
זכייה (1): 2000/2001
ליגה ג': (1)
2014/15
ליגה ב': (1)
2015/16
רפאל אהרן בן שמעון

| --- | --- |

 לידה:  1848 ה'תר"ז רבאט, מרוקו
 פטירה:  1928 (בגיל 80 בערך) ה'תרפ"ט תל אביב 
 מקום קבורה:  הר הזיתים, ירושלים
 מקום פעילות:  ארץ ישראל, מצרים
 תקופת הפעילות:  ?–1928 
 תחומי עיסוק:  תלמיד חכם ומנהיג ציבור רב
 בת זוג:  אסתר
 
הרב רפאל אהרן בן שמעון (כ' בתמוז ה'תר"ז, 4 ביולי 1847, רבאט, מרוקו – י' בחשוון ה'תרפ"ט, 24 באוקטובר 1928, תל אביב, ארץ ישראל) היה פוסק הלכה חשוב ששימש כרבה הראשי של קהיר וכנשיא בית הדין הרבני בעיר למשך כ-30 שנים. מחבר ספרים רבים, שהידוע בהם הוא נהר מצרים על מנהגי יהדות מצרים.
קורות חייו

רפאל אהרן בן שמעון נולד ברבאט שבמרוקו, לרב דוד בן שמעון וזוגתו רחל. בשנת 1854 עלה לארץ ישראל ביחד עם אביו. בילדותו קיבל חינוך מסורתי והצטיין בידיעותיו בתלמוד ופוסקים. בירושלים שימש כמזכיר בבית דינו של אביו הרב דוד בן שמעון, וכבר בגיל צעיר מונה לראש ישיבת "מגן דוד". בשעות הפנאי למד שפות: צרפתית, איטלקית, ספרדית וערבית. בצעירותו נחשף גם לטקסטים עבריים של הוגים בני תנועת ההשכלה. בשנת 1860 (תר"ך) נשא לאישה את אסתר, בת למשפחת הרבנים בן-וואליד ממרוקו.
בשנת תרל"ח 1878 יצא בשליחות בית המדרש 'דורש ציון' בירושלים לצרפת ולגרמניה, לאסוף תרומות לתיקון בית המדרש. בפנקס השליחות קיבל את הסכמתם של חכמי ירושלים, ובצרפת את הסכמתם של הרבנים הראשיים הרב צדוק הכהן והרב אליעזר איזידור. בשנת 1879, הפסיק את שליחותו וחזר לארץ עקב מות אביו. היה פעיל בוועד העדה המערבית, וקיבל כתב שליחות לערי המגרב באלול שנת תרמ"ה 1885. בשנים 1888–1890 פעל במרוקו כשד"ר לגיוס כספים ותרומות לוועד העדה המערבית בירושלים. בשנים אלה ייסד את אגודת "דובב שפתי ישנים" ששמה לה למטרה לאסוף ספרים בכתבי יד מרחבי מרוקו ולהוציא אותם לאור בדפוס. כחלק מפעילות האגודה היא הדפיסה ספריהם של כמה מהרבנים החשובים שפעלו במרוקו לאורך השנים.
קורות חייו > חכם באשי בקהיר

עם חזרתו ממרוקו, הוזמן לכהן כרב הראשי, חכם באשי, של קהילת יהודי קהיר. הוא כיהן בתפקיד בין השנים 1891–1921. במהלך תקופה זאת התמודד ביצירתיות עם אתגרי המודרניות וקירב בין העדות היהודיות השונות במצרים. במהלך שנותיו כרב הראשי של קהיר, זכה לאותות כבוד מהשלטון העות'מאני והשלטון המקומי המצרי, בהם אות מסדר המג'ידיה (1896) ואות מסדר אוסמאני (1906).
הרב בן שמעון ניצל את מעמדו כרב הראשי ואת קשריו עם הממשל המצרי כדי להילחם בהסתה אנטי-יהודית ואנטי-ציונית בעיתונות המצרית. בשנת 1914 קיבל הרב בקשה מד"ר נסים מלול לפעול כנגד הסתה בעיתון מצרי בשם "אלאקדם". ד"ר מלול ניהל באותה תקופה קמפיין רחב היקף כנגד הסתה אנטי-יהודית או אנטי-ציונית בעיתונות הערבית, ונחל מספר הצלחות במצרים, אך העורך של עיתון "אלאקדם" היה עוין במיוחד ליהודים ולא הסכים להפסיק את ההסתה בעיתונו. בתגובה לבקשה, הרב בן שמעון שלח מכתב לנסיכה אלכסנדרה, בתו של מלך מצרים, שהייתה בעלת העיתון. במכתב לנסיכה התלונן על ההסתה בעיתון "אלאקדם" וסיים באמירה: "מקוה אני שתתקני את הדבר בחכמתך הידועה". הנסיכה השיבה לרב באומרה "תודה שעוררתם אותנו על השגיאות והפשעים שיצאו מהעיתון [...] נגד האומה שאני מכבדת ומברכת." הנסיכה דרשה מעורך העיתון להפסיק לפרסם פרסומים בגנות היהודים והציונות, אך העורך סירב. היא ניסתה למצוא עילה לפטר אותו, ולבסוף פיטרה אותו לאחר שנמצאו ראיות שהוא מעל בכספי העיתון.
קורות חייו > בתל אביב

בשנת תרפ"א (1921) עלה עם משפחתו לארץ ישראל. הוא קנה בית בתל אביב הצעירה והתיישב בה עם בני משפחתו. בדירתו בתל אביב ניהל בית כנסת והרבנים הראשיים לת"א-יפו נהגו להתייעץ עמו בענייני שיפוט והלכה. הוא נפטר בתל אביב ביום י' בחשוון תרפ"ט (24 באוקטובר 1928) והובא לקבורה בהר הזיתים בירושלים בהלוויה רבת משתתפים, בה הספידוהו הראי"ה קוק, הרב אברהם פילוסוף, הרב יוסף מרדכי הלוי ועוד. כחודשיים לאחר מכן נפטרה אשתו ונטמנה לצידו.
בתו שמחה נישאה לאחיו, הרב מסעוד חי בן שמעון, שכיהן אחריו כרב ראשי במצרים.
קורות חייו > דרכו ההלכתית

בדרכו ההלכתית גילה פתיחות ואדפטציה לחידושי העת המודרנית. חוקרים עכשוויים כגון פרופ' נורמן סטילמן ופרופ' צבי זוהר שחקרו את משנתו, מאזכרים אותו כאחת הדוגמאות לפתיחות היחסית שגילתה ההנהגה הרבנית של היהדות הספרדית במחצית הראשונה של המאה ה-20 לאתגרי העת המודרנית.
ספריו

"נהר פקוד" (ראשית בכורי עבודתו הספרותית) - הרחבות לספר אביו 'שער המפקד' העוסק במנהגי ירושלים.
"נהר מצרים (שני כרכים) – ב"ש", כרך א' ו כרך ב' ירושלים, תרס"ח (1908); (אוסף כל מנהגי מצרים על כל השו"ע או"ח, יו"ד ואה"ע).
"תורת חליצה" – כל משפטיה וחוקיה ובסופו קונטרס בעבור נעליים (נדפס בתוך ספרו נהר מצרים).
"טוב מצרים",ירושלים, תרס"ח (1908); (שמות רבני מצרים, חכמיה וגדוליה מימי הרמב"ם).
"ומצור דב"ש" (שו"ת על כל ארבעת חלקי השו"ע)
"לחם המערכת" (ג"ח דרשות, בכל חלק שש מערכות, והן: לחם לשובע, לחם חם, לחם העצבים, לחם סתרים, לחם וקלי, לחם צר – נא אמון ז')
"בת נעות המרדות" - דיני אשה מורדת.
לקריאה נוספת

צבי זוהר, הלכה ומודרניזציה במצרים, 1882–1918, בתוך: י' מ' לנדאו (עורך), תולדות יהודי מצרים בתקופה העת'מאנית, ירושלים: משגב ירושלים, תשמח, עמ' 577–608.
צבי זוהר, מסורת ותמורה – התמודדות חכמי ישראל במצרים ובסוריה עם אתגרי המודרניזציה 1880–1920, ירושלים: מכון בן צבי, תשנ"ג.
צבי זוהר, ‏משנתם ההלכתית של חכמי ישראל במצרים המודרנית, פעמים 16 (תשמ"ג), עמ' 65–88
גיורא פוזיילוב, חכמי יהודי מצרים, ירושלים: הוצאת משרד החינוך, 1998, עמ' 219–263.
Norman A. Stillman, Sephardi Religious Responses to Modernity, Luxembourg: Harwood Academic Publishers, 1995.
דני אלקלעי, ‏שליחותו הנעלמה של ר' רפאל אהרן בן שמעון וזיקתה להתמודדותו עם תהליכי המודרניזציה כחכם באשי במצרים, מים מדליָו 27 (תשע"ו), עמ' 225–239.
הערות שוליים

↑  דניאל אלקלעי, "בשליחות ביהמ"ד דורש ציון", עבודת תזה בהנחיית ד"ר אריה מורגנשטרן, טורו קולג', תשס"ד.
↑  ארכיון ציוני מרכזי, פנקס נדבות א' משנת תרל"ח, J32/6/1. הלבנון מיום 9.8.1878.
↑  כתב השליחות בספריה הלאומית, 4-199-42
↑  הפרשיה מתוארת ביצחק בצלאל, נולדתם ציונים: הספרדים בארץ ישראל בציונות ובתחייה העברית בתקופה העות'מאנית, הוצאת יד בן צבי, 2007, עמ' 378.
↑  הלוית הרב ר. א. בן-שמעון ז"ל, הארץ, 26 באוקטובר 1928, עמ' 4
↑  הספר מחולק בתוכו לשנים: א. "אם במרד" ב. "אם במעל" (ירושלים, תרע"ז–1917).
| --- | --- |
בקרת זהויות :  NLI: 987007304435405171  GND: 1053385099  ISNI: 0000 0000 6693 2936  LCCN: n88192574  VIAF: 68027286   WorldCat (עם VIAF): 68027286
מכ"ם תלת-ממדי

מכ"ם תלת-ממדי מספק כיסוי מכ"ם בשלושה ממדים, שלא כמו המכ"ם הדו-ממדי הנפוץ יותר. בעוד המכ"ם הדו-ממדי הרגיל מספק מרחק ואזימוט, המכ"ם התלת-ממדי מספק גם מידע על זווית ההגבהה של המטרה, בנוסף לטווח ואזימוט. שימושים למכ"ם זה כוללים ניטור מזג אוויר, הגנה והתרעה.
טכניקות של מכ"ם תלת-ממדי

מכ"ם אלומות מונחות שולח אלומה צרה בתבנית סריקה אופיינית כדי לצייר תמונה תלת-ממדית. מכ"מים כאלה בדרך כלל משתמשים בשילוב של טכנולוגיית סריקה אלקטרונית וסריקה מכנית.
מכ"ם ערמת אלומות שולח מספר אלומות בכמה זוויות הגבהה שונות. באמצעות השוואת עוצמת החזרות מכל אלומה, זווית ההגבהה של המטרה ניתנת להסקה. דוגמה למכ"ם ערימת אלומות הוא ה-ARSR-4. במכ"מים כאלה אנטנה יחידה מקבלת אלומות מסדרה של זני אנטנה המסודרים לאורך עמודה אנכית. לכל זן מקלט אחר, וביחד עם האנטנה כל סט אנטנה/זן/מקלט מהווה ערוץ שונה של קליטת המידע על מיקום עצמים במרחב. הבדלי ההגבהה של האלומות השונות נקבעים על ידי רוחב כל אלומה ומספר האלומות, כך שהאלומות יחפפו במעט. באופן זה מערכת המכ"ם מקבלת סט של מדידות של אמפליטודות בהגבהות שונות, וכך ניתן להסיק את זווית הגבהתם וגובהם של עצמים בדיוק רב בהרבה מאשר רוחבם האופייני של אלומות מכ"ם. מכ"מים כאלו נמצאים בשימוש אזרחי, כדי להתריע על שינויים חריגים במיקומם של מטוסים (כאמצעי למניעת התנגשויות), ופחות בשימוש צבאי, עקב מורכבות תלות שטח חתך המכ"ם של מטוסים בזווית פגיעת האלומה (שכן מטוסים מודרניים מתוכננים עם תצורות חמקניות חלקיות או מלאות), שעשויה לפגוע באפקטיביות חישוב ההגבהה.
דיאגרמה של מכ"ם דו-ממדי טיפוסי
דיאגרמה של מכ"ם תלת-ממדי טיפוסי, שילוב של תנועת סריקה אלקטרונית אנכית ותנועת סיבוב אופקית מכנית של אלומות מכ"ם צרות
מכ"ם ערימת אלומות. באיור ניתן להבחין בסדרה של זני אנטנה בגבהים שונים. כל זן מזין אלומה לאנטנה בזווית הגבהה שונה מעט, וכך מתעצבת "ערימה" של אלומות באזימוט מסוים וזוויות הגבהה שונות.
הר צובה

| --- | --- |

 מידע כללי
 גובה:  769 מטר
 מדינה:  ישראל ישראל
 מיקום:  ממערב לירושלים
 רכס הרים:  הרי ירושלים
 קואורדינטות:  31°46′59″N 35°07′33″E﻿ / ﻿31.78311111°N 35.12588056°E﻿ / 31.78311111; 35.12588056
  (למפת ירושלים מוגדלת) הר צובה(למפת ירושלים רגילה) הר צובה(למפת הרי ירושלים רגילה) הר צובה(למפת הרי ירושלים מוגדלת) הר צובה
 
הר צובה הוא גן לאומי בישראל סמוך לקיבוץ צובה, ממוקם מעל כביש 395, בין צומת אשתאול לירושלים בגובה 769 מטר מעל פני הים. על ראש ההר נמצאים שרידי מצודת בלמונט, מבצר צלבני מלפני שנת 1169. עד למלחמת העצמאות היה במקום הכפר הערבי צוּבַא שנכבש ב-13 ביולי 1948 על ידי חטיבת הראל של הפלמ"ח במסגרת מבצע דני.
הר צובה ועליו שרידי הכפר סובא ומצודת בלמונט ומאחוריו קיבוץ צובה
הר צובה מדרום
מראה על הר צובה
גאוגרפיה

הגישה אל ההר היא במעלה שביל (מסומן בירוק), שראשיתו בין קיבוץ צובה לעין צובה. השביל מקיף את שרידי החומה ונוף הרי יהודה הנשקף ממנו מצדיק את שמו של המבצר הצלבני. הכניסה לגן אינה מוסדרת ואין בו כל שירותים או שלטי הסבר והכוונה. הביקור בו מחייב משנה זהירות בשל בורות פתוחים וסכנת התמוטטות של מבנים.
בתל עצמו ניתן למצוא שרידים רבים של הכפר הערבי סובא, ששכן במקום עד מלחמת העצמאות, וכן של המבצר הצלבני. ממבצר זה נותרו שרידי החומה החיצונית המקיפה את המבצר בצורת מתומן עם חלקלקה ושער גדול, שרידי החומה הפנימית עם מספר שערים שנבנו במתכונת של שבכת ברזל יורדת בשילוב דלתות עץ, שרידי כנסייה ועוד. בראש התל חצר גדולה ובה בורות מים ומתקנים שונים. מהגגות הגבוהים בתל נשקפת תצפית פנורמית של כל הרי יהודה ובימים בעלי ראות טובה ניתן לראות את הים.
למרגלות ההר צומח אלון עתיק, שגילו מוערך בין 500 ל-1200 שנה. יערני קק"ל משמרים אותו על ידי תמיכת ענפיו הראשיים בעמודי חשמל, כדי שלא יקרסו. זית עתיק בעל גזע חלול שגילו מוערך בכ-500 עד 800 שנה צומח לידו. אלו הם שניים מן העצים העתיקים בארץ ישראל.
כ-500 מטרים משם נמצא מעיין עין צובה. הגישה אליו היא דרך נקבה צרה באורך כ-40 מטר, שקיבוץ צובה אחראי לשמירתה. בראשיתה הנקבה נמוכה מאוד, אך תקרתה מתרוממת בהמשך והיא מסתיימת במבנה אבן גדול, שבתוכו נובע המעיין. המעיין נשפך לבריכה קטנה ורדודה שממנה מובילה תעלה חצובה בסלע לבריכת אגירה גדולה החצובה בסלע אף היא.
נקבת עין צובה סגורה עד להודעה חדשה. ניתן לגשת למדשאה הסמוכה למעיין, אך הכניסה על אחריות המטיילים בלבד.
מצפון-מערב לתל ישנה במת סלע הצופה לכיוון אבו גוש, ובה שרידי מתקנים חקלאיים כגת וגורן. ניתן למצוא בה גם משחק קדמון מסותת בסלע בסגנון "מנקלה". למרגלות הבמה כמה מערות קבורה מתקופת בית ראשון ושני.
לקריאה נוספת

דניס פרינגל, "מצודת בלמונט (צובה)", חדשות ארכאולוגיות פ"ט, (1987), עמ' 42–43
Denys Pringle, Belmont Castle (Suba),in: The New Encyclopedia of Archaeological Excavations in the Holy Land, ed. E. Stern, vol. 5: Supplementary Volume, ed. E. Stern, H. Geva and A. Paris, Jerusalem 2008, pp. 1602–4.
Denys Pringle and R.P. Harper, Belmont Castle: The Excavation of a Crusader Stronghold in the Kingdom of Jerusalem, British Academy Monographs in Archaeology, vol. 10. Oxford (2000)
Denys Pringle,Belmont Castle Excavation Project, Levant 31, (1999), p. 310
Denys Pringle, Suba, in Secular buildings in the Crusader Kingdom of Jerusalem: an archaeological Gazetteer, Cambridge University Press, (1997), p. 96
Denys Pringle and R.P. Harper, Belmont Castle 1987: Second Preliminary Report of Excavations, Levant 21, (1989), pp. 47-61
Denys Pringle and R.P. Harper, Belmont Castle: A Historical Notice and Preliminary Report of Excavations in 1986, Levant 20, (1988),pp. 101-18
Denys Pringle and R.P. Harper, Belmont (Suba) – 1986, Excavations and Surveys in Israel 5, (1986) pp. 12-13
ענף הזית במועצת הצמחים

ענף הזית במועצת הצמחים הוא אחד הענפים במועצת הצמחים. בעבר, התקיים כמועצת הזיתים, אולם בשנת 2010, הוא צורף כענף בתוך מועצת הצמחים. ענף זה מאגד חקלאים מגדלי זיתים, בתי בד ומשווקים רבים הקיימים בישראל. מטרתו של ענף הזית היא לפתח ולקדם את חקלאות הזיתים לשמן, לייצג את החקלאים ובתי הבד השונים, והוא חולש על תחומי מחקר, איכות שמן זית, פיתוח, קידום נושאי תקינה ואכיפה ופרסום ושיווק מוצרי הענף.
פיתוח הענף

בארץ קיימים מספר רב של בתי בד המפיקים שמן ממגוון רחב של זני זיתים שונים. ענף הזית במועצת הצמחים מקדם את העברת ושיתוף הידע הטכנולוגי הרלוונטי על מנת לשפר את איכות וכמות השמן המופק מבתי הבד השונים. הענף מסייע בהדרכת בתי הבד השונים על ידע הטכנולוגי ושיתופם בניסיון שנצבר אצל המגדלים השונים בארץ. בנוסף, הוא מקדם שיפורים ופיתוחים טכנולוגיים להגדלת תפוקת עצי הזית, טיפול יעיל יותר בגפת ומעודד את המגדלים להטמיע את השינויים הטכנולוגים במטעים שלהם תוך קשר ולמידה משאר מדינות אגן הים התיכון.
בקרת איכות

בשנים האחרונות תעשיית זיופי שמן הזית גדלה והשתכללה. קיימת תופעה בה לוקחים שמנים שאינם ראויים למאכל ועל ידי תהליך כימי, מצליחים להערים על בדיקות מכון התקנים הישראלי ולמכור שמן זה בחנויות. תו האיכות של ענף הזית הוא הפתרון הטוב ביותר לבעיה זו. כל יצרני שמן הזית, חברי ענף הזית, אשר נושאים את תו האיכות של הענף על בקבוקיהם נבדקים באופן שוטף על ידי חברת בקרה חיצונית המתמחה בתהליכי היצור, ומקיימת ביקורת קפדנית על בתי הבד ויצרני ומשווקי השמן ומעניק תו איכות לאלה שהשמן שלהם עומד בתקן הישראלי. השמן עובר בדיקות מעבדה מורכבות הנערכות במעבדות מקצועיות ועל ידי גוף חיצוני בלתי תלוי ובמקביל עוברים בדיקות אורגנולפטיות על ידי פאנל טועמים מוסמך IOC וזאת על מנת להבטיח לצרכן כי השמן עם תו האיכות של ענף הזית הוא איכותי ובריא. תו האיכות לשמן זית מוכר בציבור ויש לו ערך שיווקי חשוב. כיום נושאים את תו זה שמנים שהופקו על ידי למעלה מ-100 יצרני שמן זית ברחבי הארץ, רשימת המגדלים, המשווקים ובתי הבד שלהם תו איכות כזה מתעדכנת כל הזמן בעקבות בדיקות סדורות ואקראיות ונמצאת באתר של ענף הזית במועצת הצמחים.
מחקר ופיתוח

ענף הזית מסייע בפיתוח מחקרים הנוגעים לשמן זית ולגידול הזית.
פרסום ושיווק מוצרי הענף

ענף הזית במועצת הצמחים מסייע למגדלים, משווקים ובתי הבד השונים בפרסום שמן הזית הישראלי והעלאת המודעות לחשיבותו הבריאותית. סגולותיו הבריאותיות של שמן הזית נובעות ממרכיביו העיקריים שהם חומצות שומן חד בלתי רוויות וויטמינים רבים כגון פוליפנולים וויטמין E. צריכה של שמן זית יכולה לתרום לבריאות כלי הדם והלב ולסייע בהפחתת הסיכון למחלות לב וכלי דם. שמן זית הוא בעל השפעות אנטי דלקתיות על הגוף. ענף הזית במועצת הצמחים אחראי על פרסום, שיווק והעלאת המודעות לחשיבותו הבריאותית והתזונתית של שמן זית איכותי כמרכיב חשוב בתזונה הישראלית.
ראו גם

יצחק חצרוני
תווי האיכות לשמן זית ישראלי תחת פיקוח ענף הזית במועצת הצמחים
ארתור סמואל

| --- | --- |
אין תמונה חופשית
 לידה:  5 בדצמבר 1901 ארצות הברית
 פטירה:  29 ביולי 1990 (בגיל 88) סטנפורד, ארצות הברית 
 ענף מדעי:  מדעי המחשב, בינה מלאכותית
 מקום לימודים:  המכון הטכנולוגי של מסצ'וסטס  College of Emporia 
 מוסדות:  אוניברסיטת סטנפורד 
 פרסים והוקרה:  עמית האגודה האמריקאית לבינה מלאכותית (1990)  עמית החברה הפיזיקלית האמריקאית  פרס חלוץ המחשב (1987) 
 
ארתור לי סמואל (באנגלית: Arthur Lee Samuel) ‏ (5 בדצמבר 1901 - 29 ביולי 1990) היה חלוץ בתחום משחקי המחשב והבינה המלאכותית. סמואל פרסם ב-1959 את המונח למידת מכונה. תוכנת הדמקה של סמואל הייתה בין התוכניות הראשונות המוצלחות של למידה עצמית בעולם, והדגימה באופן מרשים את הרעיון של בינה מלאכותית. סמואל היה חבר בכיר בקהילת TeX, שהקדיש זמן רב למתן תשומת לב אישית לצורכי המשתמשים.
ביוגרפיה

סמואל נולד ב-5 בדצמבר 1901 באמפוריה, קנזס, וסיים את לימודיו בקולג' אוף אמפוריה בקנזס ב-1923. הוא קיבל תואר שני בהנדסת חשמל מ-MIT ב-1926, ולימד שם במשך שנתיים כמדריך. ב-1928 הוא הצטרף למעבדות בל, שם עבד בעיקר על שפופרות ריק. במהלך מלחמת העולם השנייה עבד על שיפורים בטכנולוגית מכ"ם. הוא פיתח מתג שידור-קליטה, שאפשר להשתמש באנטנה אחת הן לשידור והן לקליטה. לאחר המלחמה עבר לאוניברסיטת אילינוי באורבנה-שמפיין, שם יזם את פרויקט ILLIAC, אך עזב לפני שהשלים את המחשב הראשון שלו. בשנת 1949 עבר סמואל לחברת IBM בפוקיפסי, ניו יורק, שם ביצע את העבודה שהקנתה לו פרסום עולמי כמדען מחשב. סמואל השתמש במחשב המסחרי הראשון של יבמ לתוכנית הדמקה פורצת הדרך שלו, שהמחישה את ההתקדמות הדרמטית בתכנה ובחומרה וגרמה למניות יבמ לעלות ב-15 נקודות בין-לילה. התכנות הלא נומרי שלו סייע לעצב את מערך ההוראות של המעבדים, שכן הוא היה מהראשונים שעבדו עם מחשבים בפרויקטים אחרים מלבד חישוב נומרי.
ב-1966 פרש סמואל מ-IBM והתמנה כפרופסור באוניברסיטת סטנפורד. הוא עבד עם דונלד קנות' בפרויקט TeX, והמשיך לכתוב תוכנה עד לאחר יום הולדתו ה-88. בשנת 1987 זכה סמואל בפרס חלוץ המחשבים של IEEE . ב-29 ביולי 1990 נפטר מסיבוך של מחלת פרקינסון.
פיתוח תכנה למשחק דמקה

עיקר המוניטין של סמואל בקהילת הבינה המלאכותית נובע ממחקרו על למידת מכונה ובעיקר מעבודתו פורצת הדרך על משחק הדמקה. סמואל האמין שללמד מחשבים לשחק משחקי חשיבה תסייע בפיתוח טקטיקות המתאימות לפתרון בעיות כלליות. סמואל בחר בדמקה, מכיוון שמדובר במשחק עם כללים פשוטים יחסית עם עומק משחק לא קטן.
הרכיב המרכזי בגישה של סמואל היה עץ חיפוש של מצבי לוח שניתן להגיע אליהם ממצב הלוח הנוכחי. מכיוון שהייתה לו רק כמות מוגבלת של זיכרון מחשב, סמואל יישם את מה שנקרא כיום גיזום אלפא ביתא. כמו כן, במקום לחפש בכל נתיב עד שמגיעים לסיום המשחק, פיתח סמואל פונקציית הערכה המבוססת על מצב הלוח. פונקציה זו ניסתה להעריך את הסיכוי של כל אחד מהצדדים לנצח ממצב הלוח הנוכחי. הפונקציה לקחה בחשבון את מספר הכלים בכל צד, מספר המלכים, והקרבה של הכלים לשורה האחרונה, שבה הם הופכים למלכה. התוכנית בחרה את המהלך שלה בהתבסס על שיטת המינימקס, כלומר היא ביצעה את המהלך שממקסם את הערך של פונקציה זו, בהנחה שהיריב מנסה למקסם את הערך של אותה פונקציה מנקודת מבטו.
סמואל פיתח שיטות מנגנונים שונים לשיפור התוכנית שלו. במה שהוא כינה למידה חיצונית, התוכנית זכרה כל מצב לוח שכבר ראתה, יחד עם המצב הסופי של המשחק. טכניקה זו הרחיבה למעשה את עומק החיפוש בכל אחת ממצבי הלוח הללו. התוכניות המאוחרות של סמואל העריכו מחדש את פונקציית ההערכה בהתבסס על קלט ממשחקים מקצועיים. הוא גם שיחק אלפי משחקים נגד עצמו כדרך נוספת ללמידה. עם כל העבודה הזו, התוכנית של סמואל הייתה הראשונה ששיחקה משחק לוח ברמה של חובב ברמה גבוהה.
הערות שוליים

1 2  John McCarthy; Edward Feigenbaum (1990). "In Memoriam Arthur Samuel: Pioneer in Machine Learning". AI Magazine. AAAI. 11 (3). נבדק ב-11 בינואר 2015. {{cite journal}}:  (עזרה)
↑  Biographies: Eloge: Arthur Lee Samuel (1901-90) | IEEE Journals & Magazine | IEEE Xplore, ieeexplore.ieee.org
↑  Narvaez, Alfonso A. (1990-08-09). "Arthur Samuel, 88, Pioneer Researcher In Computer Science". The New York Times (באנגלית אמריקאית). ISSN 0362-4331. נבדק ב-2023-11-15.
↑  The gas-discharge transmit-receive switch | Nokia Bell Labs Journals & Magazine | IEEE Xplore, ieeexplore.ieee.org
↑  John McCarthy, Gio Wiederhold, Ed Feigenbaum, Memorial Resolution: Arthur L. Samuel, ‏1990
↑  Richard Sutton (30 במאי 1990). "Samuel's Checkers Player". Reinforcement Learning: An Introduction. MIT Press. נבדק ב-29 באפריל 2011. {{cite book}}:  (עזרה)
↑  Arthur, Samuel (1959-03-03). "Some Studies in Machine Learning Using the Game of Checkers". IBM Journal of Research and Development. 3 (3): 210–229. CiteSeerX 10.1.1.368.2254. doi:10.1147/rd.33.0210. S2CID 2126705.
↑  Schaeffer, Jonathan. One Jump Ahead: Challenging Human Supremacy in Checkers, 1997,2009, Springer, ISBN 978-0-387-76575-4. Chapter 6.
חופת מטען

הגשושית Solar Dynamics Observatory בין חופות המטען בשלב האינטגרציה למשגר
חופת מטען היא כיסוי אווירודינמי, הנמצא בראש משגרים ומשמש להגנה על המטען המשוגר (לוויינים, גשושיות). החופה נועדה להגן מפני לחץ דינמי וחימום הנוצר כתוצאה מחיכוך האוויר. לאחר הגעה למסלול, בשלב האחרון של המשגר, החופה, אשר מחולקת בדרך כלל לשני חצאים, נפרדת ונופלת לקראת שחרור המטען.
במסלול לווייני נמוך החופה יכולה ליפול בחזרה לכדור הארץ, והחלקים יכולים להיות מושמדים באטמוספירה או לשרוד את הנפילה וליפול בקרקע או באוקיינוס. החל מגובה 600 ק"מ, החלקים נשארים כפסולת חלל.